
OPĆINA HLEBINE



VODIČ ZA GRAĐANE 
UZ PRORAČUN OPĆINE HLEBINE 
ZA 2022. GODINU


	







I. UVOD
Kako bi svima približili transparentnost financiranja iz općinskog proračuna, pripremili smo Vodič za građane kojim želimo na razumljiv način prikazati na što se planiraju utrošiti proračunska sredstva.


II. OPĆENITO O PRORAČUNU I NJEGOVOM SADRŽAJU


Što je proračun?

Proračun je temeljni financijski akt koji utvrđuje plan financiranja svih aktivnosti i projekata za proračunsku, odnosno kalendarsku godinu.
Proračun je akt kojim se procjenjuju prihodi i primici te utvrđuju rashodi i izdaci za proračunsku godinu, a sadrži i projekciju prihoda i primitaka te rashoda i izdataka za dvije godine unaprijed.
Propis kojim su regulirana sva pitanja vezana uz proračun je Zakon o proračunu („Narodne novine“ broj 87/08., 136/12. i 15/15.).

Tko donosi proračun?

Proračun donosi predstavničko tijelo općine (Općinsko vijeće Općine Hlebine) do kraja tekuće godine za narednu proračunsku godinu.
Prijedlog proračuna i projekcije utvrđuje Općinski načelnik Općine Hlebine kao izvršno tijelo, te ih podnosi Općinskom vijeću na donošenje do 15. studenoga tekuće godine.
Proračun se nakon donošenja objavljuje u Službenom glasniku Koprivničko – križevačke županije i na službenim internet stranicama Općine Hlebine – www.hlebine.hr.

Sadržaj proračuna

Proračun jedinice lokalne i područne (regionalne) samouprave sastoji se od općeg i posebnog dijela te plana razvojnih programa.

OPĆI DIO sastoji se od Računa prihoda i rashoda, Računa financiranja te Viška prihoda i primitaka.
POSEBNI DIO je plan rashoda i izdataka iskazanih po nositeljima, korisnicima, programima i podrobnim namjenama.









III. KRATKI PRIKAZ PRORAČUNA ZA 2022. GODINU

Jedno od najvažnijih načela proračuna je da isti mora biti uravnotežen.
U 2022. godini planirani rashodi i izdaci su u iznosu 6.950.000,00 kuna, planirani prihodi i primici u iznosu 5.950.000,00, kuna što uz planirani višak u iznosu 1.000.000,00 kuna čini ravnotežu.
Ukupna visina planiranih prihoda i raspoloživih sredstava iz prethodne godine mora pokrivati ukupnu visinu planiranih rashoda.


	PLANIRANI PRIHODI
ZA 2022. GODINU
	
5.950.000,00

	PRIHODI POSLOVANJA
	5.950.000,00

	Prihodi od poreza (61)
	1.564.500,00

	Pomoći iz inozemstva i subjekata unutar općeg proračuna (63)
	
3.472.200,00

	Prihodi od imovine (64)
	586.100,00

	Prihodi od upravnih i administrativnih pristojbi (65)
	
327.200,00




Struktura prihoda i rashoda





Prihodi od poreza odnose se na porez i prirez na dohodak, porez na promet nekretnina, porez na korištenje javnih površina, porez na potrošnju alkoholnih i bezalkoholnih pića.

Pomoći se odnose na pomoći iz županijskog i državnog proračuna za određene kapitalne projekte, tekuće pomoći iz županijskog, državnog i općinskih proračuna, pomoći od izvanproračunskih korisnika (HZZ) za financiranje plaća zaposlenih na radovima za pomoć u kući, te pomoći iz državnog proračuna temeljem prijenosa EU sredstava za kapitalne projekte koji će se prijavljivati na otvorene natječaje.

Prihodi od imovine obuhvaćaju kamate, naknade za koncesije, prihode od zakupa državnog poljoprivrednog zemljišta, naknade za legalizaciju, naknade za zauzetost eksploatacijskog polja, i dr.
Prihodi od upravnih i administrativnih pristojbi odnose se na prihode od prodaje državnih biljega, vodni doprinos, šumski doprinos, grobljanske naknade, komunalni doprinos i komunalne naknade.

	Prihodi od upravnih i administrativnih pristojbi, pristojbi po posebnim propisima i naknadama obuhvaćaju grobljansku naknadu, ukop, kupnje grobnih mjesta, vodni i šumski doprinos, promjenu namjene poljoprivrednog zemljišta, komunalnu naknadu i doprinos.

	






 

	

PLANIRANI RASHODI I IZDACI ZA 2021. GODINU

	
6.950.000,00

	RASHODI POSLOVANJA
	3.784.900,00

	Rashodi za zaposlene (31)
	668.000,00

	Materijalni rashodi (32)
	811.400,00

	Financijski rashodi (34)
	9.000,00

	Pomoći dane u inozemstvo i unutar općeg proračuna (36)
	62.000,00

	Naknade građanima i kućanstvima (37)
	915.500,00

	Ostali rashodi (38)
	1.319.000,00

	RASHODI
ZA NABAVU NEFINANCIJSKE IMOVINE
	3.165.100,00

	Rashodi za nabavu neproizvedene dugotrajne imovine (41)
	25.000,00

	Rashodi za nabavu proizvedene dugotrajne imovine (42)
	2.000.000,00

	Rashodi za dodatna ulaganja na nefinancijskoj imovini (45)
	1.140.100,00













IV.  PROGRAMI, PROJEKTI I AKTINOSTI KOJI SE FINANCIRAJU IZ PRORAČUNA


U nastavku dajemo prikaz rashoda i izdataka po nositeljima, korisnicima, programima i podrobnim namjenama.

RAZDJEL 001 OPĆINSKO VIJEĆE I OPĆINSKI NAČELNIK
GLAVA 00101 OPĆINSKO VIJEĆE I OPĆINSKI NAČELNIK
PROGRAM 1001 OPĆINSKO VIJEĆE I OPĆINSKI NAČELNIK
Za program općinskog vijeća i općinskog načelnika osigurana su sredstva u iznosu 259.700,00 kuna, a koja će se utrošiti na naknade predstavničkom i izvršnom tijelu, troškove promidžbe i informiranja, odvjetničke usluge, ugovore o djelu, reprezentaciju, rashode protokola i vijenaca, članarine, javnobilježničke pristojbe, ostale nespomenute rashode, nagrade za Crveni križ, sve troškove vezane uz hortikulturu, financiranje političkih stranaka, sponzorstva udrugama, financiranje mjera za poticanje rješavanja problema stambenog pitanja mladih obitelji, na rad vijeća nacionalnih manjina, izbore i poticanje seoskog turizma.
PROGRAM 1002 KAPITALNA ULAGANJA
Za program kapitalnih ulaganja osigurana su sredstva u iznosu 1.200.100,00 kuna, a koja će se utrošiti za nabavu postrojenja i opreme, rekonstrukciju i adaptaciju Galerije Hlebine, izgradnju turističke infrastrukture.

RAZDJEL 002 JEDINSTVENI UPRAVNI ODJEL
GLAVA 00201 JEDINSTVENI UPRAVNI ODJEL
PROGRAM 1003 FINANCIRANJE OSNOVNIH AKTIVNOSTI
Za ukupan rad Jedinstvenog upravnog odjela predviđena su sredstva u iznosu 525.700,00 kuna koja obuhvaćaju plaće zaposlenih u Jedinstvenom upravnom odjelu, materijalne rashode (uredski materijal, plin, voda, energija i sl.), rashode za usluge (poštanske usluge, usluge telefona, usluge tekućeg i investicijskog održavanja, intelektualne usluge i sl.), sitni inventar i financijske rashode.

RAZDJEL 003 DRUŠTVENE, SOCIJALNE I DRUGE DJELATNOSTI
GLAVA 00301 ODGOJ I OBRAZOVANJE
PROGRAM 1004 PREDŠKOLSKI ODGOJ
Za predškolski odgoj osigurana su sredstva u iznosu 680.000,00 kuna, a obuhvaća materijalne rashode Dječjeg vrtića „Igra“ u iznosu 10.000,00 kuna, troškove financiranja Dječjeg vrtića „Igra“ u iznosu od 670.000,00 kuna.
PROGRAM 1005 OBRAZOVANJE
Za obrazovanje predviđena su sredstva u iznosu 77.000,00 kuna, a obuhvaćaju osnovno obrazovanje sa sufinanciranjem udžbenika, pomoći školi, sufinanciranjem prehrane učenika u iznosu 20.000,00 kuna, kapitalna ulaganja na PŠ Hlebine u iznosu 35.000,00 kuna, srednjoškolsko obrazovanje sa sufinanciranjem udžbenika u iznosu 12.000,00 kuna, i visokoškolsko obrazovanje za isplatu božićnice redovnim i izvanrednim studentima u iznosu 10.000,00 kuna. 

GLAVA 00302 SOCIJALNA SKRB
PROGRAM 1006 SOCIJALNA SKRB
Unutar ovoga programa predviđena su sredstva u iznosu 279.000,00 kuna, a obuhvaćaju naknade za rodilje, naknade za troškove ogrjeva, Božićne i Uskrsne pakete, prehranu učenika, sufinanciranje Kluba Mariška, jednokratne novčane pomoći oboljelim osobama i druge jednokratne novčane pomoći, dječje darove, financiranje redovne djelatnosti Crvenog križa i drugih humanitarnih udruga u iznosu 119.500,00 kuna,  i izdaci za projekt „Zaposli pa pomozi 2“ koji se odnosi na troškove plaća gerontodomaćica u iznosu 100.000,00 kuna, izdaci za projekt „Zaželi 2“ koji se odnosi na troškove plaća gerontodomaćica u iznosu 59.500,00

GLAVA 00303 ZAŠTITA I SIGURNOST
PROGRAM 1007  ORGANIZIRANJE I PROVOĐENJE ZAŠTITE I SPAŠAVANJA
Za ovaj program planirana se sredstva u iznosu 120.000,00 kuna; raspoređuju na financiranje rada Hrvatske gorske službe spašavanja – stanica Koprivnica i planske dokumentacije u iznosu 10.000,00 kuna, te financiranje zaštite od požara u iznosu 110.000,00 kuna.

GLAVA 00304 OSTALE DRUŠTVENE DJELATNOSTI
PROGRAM 1008 OSTALE DRUŠTVENE DJELATNOSTI
Sredstva planirana za realizaciju ovog programa iznose 165.000,00 kuna, a raspoređuju se na redovnu djelatnost udruga u kulturi  - Udruga hlebinski slikari i kipari naive u iznosu 11.000,00 kuna, za sportska društva i klubove s područja Općine Hlebine u iznosu 104.000,00 kuna, sukladno njihovim prijavljenim potrebama i Programu javnih potreba u sportu, i za kapitalnu pomoć Župi Svete Katarine Hlebine u iznosu 50.000,00 kuna.


RAZDJEL 004 KOMUNALNO GOSPODARSTVO 
GLAVA 00401 KOMUNALNO GOSPODARSTVO
PROGRAM 1009 ODRŽAVANJE KOMUNALNE INFRASTRUKTURE
[bookmark: _Hlk87520065]Za održavanje komunalne infrastrukture predviđena su sredstva u iznosu 396.500,00 kuna, a obuhvaća održavanje i potrošnju javne rasvjete u iznosu 90.000,00 kuna, održavanje nerazvrstanih cesta i poljskih putova i vodotoka u iznosu 145.000,00 kuna, održavanje groblja i javnih površina u iznosu 121.500,00 kuna, komunalne usluge iznošenje i odvoz smeća u iznosu od 30.000,00, kupnju postrojenja i opreme za održavanje groblja i javnih površina u iznosu 10.000,00 kuna.

PROGRAM 1010 OSTALE KOMUNALNE DJELATNOSTI 
Za ovaj program planirana su sredstva u iznosu od 174.000,00 kuna, a obuhvaćaju plaće za zaposlene na javnim radovima u iznosu od 35.000,00 kuna, zdravstvene, veterinarske i laboratorijske usluge u iznosu od 94.000,00 kuna, te usluge tekućeg i investicijskog održavanja građevinskih objekata u iznosu od 45.000,00 kuna.

PROGRAM 1011 GRAĐENJA KOMUNALNE INFRASTRUKTURE
Za ovaj program su osigurana sredstva u iznosu od 1.945.000,00 kuna, a obuhvaća sredstva namijenjena za rekonstrukciju javne rasvjete – LED u iznosu od 325.000,00 kuna, rekonstrukciju ograde na groblju u iznosu od 150.000,00 kuna, izgradnju staza ispred Galerije Hlebine u iznosu od 70.000,00 kuna, te izgradnju pješačkih staza u iznosu od 1.400.000,00 kuna

PROGRAM 1012 RAZVOJ SUSTAVA VODOVODA I ODVODNJE
Za ovaj program su osigurana sredstva u iznosu od 1.000.000,00 kuna a obuhvaća sredstva namijenjena za izgradnju sustava kanalizacije.




ZAKLJUČAK
Ovaj Vodič za građane izrađen je zbog izgradnje međusobnog povjerenja koje treba voditi aktivnijem uključivanju građana u proces upravljanja, a time i do unaprijeđena funkcioniranja lokalne samouprave.








V. VAŽNI KONTAKTI I KORISNE INFORMACIJE

OPĆINA HLEBINE	OPĆINSKA NAČELNICA
Trg Ivana Generalića 1						BOŽICA TRNSKI
48 323 Hlebine							Mob: 098/9952-282
Tel.: 048/836-139						E-mail: opcinahlebine@gmail.com 
E-mail: opcinahlebine@gmail.com



Na web stranici Općine Hlebine www.hlebine.hr dostupne su informacije o radu Općinske uprave, obavijesti, natječaji, akti, kontakti i ostalo.
Vaša pitanja, primjedbe i prijedloge možete slati poštom na gore navedenu adresu ili na e-mail adresu: opcinahlebine@gmail.com 

PRIHODI I PRIMICI	
3.472.200,00; [POSTOTAK]




Prihodi od poreza (61)	Pomoći (63)	Prihodi od imovine (64)	Prihodi od upravnih i administrativnih pristojbi (65)	1564500	3472200	586100	327200	


RASHODI I IZDACI	
Rashodi za zaposlene (31)	Materijalni rashodi (32)	Financijski rashodi (34)	Pomoći dane u inozemstvu i unutar opće države (36)	Naknade građanima i kućanstvima (37)	Ostali rashodi (38)	Rashodi za nabavu neproizvedene dugotrajne imovine (41)	Rashodi za nabavu proizvedene dugotrajne imovine (42)	Rashodi za dodatna ulaganja na nefinancijskoj imovini (45)	668000	811400	9000	62000	915500	1319000	25000	2000000	1140100	

